As_Rem_seminar
Channel: super-info.rs
Date: 2013-04-23

super-info.rs

Održan AsRem seminar -- Voda za piće bez arsena

Subotica, 23. aprila - U Hetelu Galeria održan je AsRem seminar -- Voda za piće bez arsena, na kom su učestovali gosti iz zemlje i inostranstva, partneri u realizaciji pilot projekta započetog 2010. godine u Bačkim Vinogradima.


JKP "Vodovod i kanalizacija" Subotica u saradnji sa holandskim UNESKO-- IHE Institutom organizovao je seminar na kom su stručnjaci partnera u projektu, započetom pre tri godine, predstavili tehnologiju oslobađanja arsena iz vode bez upotrebe hlora i drugih hemikalija. 
Projekat smanjenja nivoa arsena u pijaćoj vodi, zasnovan na  IHE - ADART  tehnologiji počeo je sa realizacijom u Bačkim Vinogradima, gde je po stručnim analizama Panonska nizija regija sa izuzetno visokim vrednostima arsena u vodi. Na dubinama čak i ispod sto metara ima visok nivo sadržaja organskih materija, gvožđa, arsena, amonijaka, nitrita, nitrata, često i natrijuma. U Subotici se za vodosnabdevanje koristi isključivo podzemna voda koja se zahvata sa dubine od 150 do 200 metara, a njen kvalitet ne zadovoljava Pravilnik o higijenskoj ispravnosti vode za piće, u pogledu sadržaja amonijaka, aresna i gvožđa, što podrazumeva neophodnost prerade podzemne vode. Dosadašnji pokazatelji govore da je tehnologija primenjena u Bačkim Vinogradima omogućila dostizanje vrednosti nižih od strogih evropskih standarda kada je u pitanju ispravnost vode za piće.    
Na istraživačkom projektu koji je realizovan pod pokroviteljstvom UNESKO--IHE Instituta za edukaciju o vodi, a u okviru međunarodnog projekta "Eureka", partneri JKP „Vodovod i kanalizacija" Subotica bili su:
„Vitens" -- najveći holandski vodovod, Tu Delft -- Tehnički univerzitet iz Holandije, Rojal Haskoning -- vodeće konsultantske kuće iz Holandije,  Fondacija "Water is our world" i  Zavod za vodoprivredu Subotica.